**PANGANI POST MOCK EXAMINATION**

**2022**

**HATI YA KUHITIMU KISOMO CHA SECONDARI (KCSE)**

**Jina ……………………………………………..NambariYako.………………………..**

**Sahihiya Mtahiniwa…………………………..Tarehe………………………………..**

**102/3**

**KISWAHILI KARATASI YA PILI**

**NOVEMBA 2022**

**Muda: Saa 2 ½**

**HATI YA KUHITIMU KISOMO CHA SEKONDARI**

**(K.C.S.E)**

**MAAGIZO KWA WATAHINIWA**

* **Andika jina lako, shule, nambari ya mtihani kisha utie sahihi katika nafasi ulizoachiwa hapo juu**
* **Jibu maswali manne pekee**
* **Swali la kwanza ni la lazima**
* **Maswali hayo mengine matatu yachaguliwe kutoka sehemu nne zilizobaki yaani Riwaya, Tamthilia, Hadithi fupi na Ushairi**
* **Usijibu maswali mawili kutoka sehemu moja.**
* **Majibu yote lazima yaandikwe kwa lugha ya Kiswahili pekee.**

**KWA MATUMIZI YA MTAHINI PEKEE**

|  |  |  |
| --- | --- | --- |
| **SWALI** | **UPEO** | **ALAMA** |
|  | **20** |  |
|  | **20** |  |
|  | **20** |  |
|  | **20** |  |
|  | **JUMLA** |  |

1. **SEHEMU YA A: FASIHI SIMULIZI**

**(*SWALI LA LAZIMA ALA. 20)***

***Soma utungo ufuatao kasha ujibu maswali yanayofuata.***

Nilipokukopoa,

Cheko la mwivu wangu lilipaa sana

Ukewenza ukamshawishi kuchukua buruji kueneza habari.

“Njooni mwone jana la ajabu.”

“Hajawahi kuonekana kama huyu

Tangu kuumbwa kwa ulimwengu.”

Ndivyo walisema walokubeza

Kijiji kizima kilimiminika mwangu nyumbani

Kuyatuma maozi kukutazama weye

Uso na thamani walikwona,

Wakaupa unyonge moyo wangu toto,

Wakanituma kuola viungo vyako

Wakanitanabahisha upungufu ulokulemaza!

Chozi chungu likapukitika

Likalovya change kidari

Likalovya chaoko kipaji

Tabasamu ukatoa kunihakikishia

“Mimi si mjalana!

Katu sivyo wasemavyo walimwengu!”

Neno lako hili likanipa tulivu

Nikaamua alakulihali kupambana na yangu jumuiya

Ilpsema kwa moja kauli utokomezwe, chakani utupwe.

Tazameni mahasidi mloteka

Teko la dharau mlonimwaiya

Mkanitia ukiwa usomithilika!

Oleni! Tungeni macho!

Mwana mlioambaa ukoma

<lomwinga ja nyuni wala mtama, tazameni

Mekuwa malaika, anowaauni

Kiguru mlomtajia hakimzuwii kufuma mishale!

Maadui wamwonapo hutetema kama jani

Mefagia vijiji vinane kwa pigo moja la kiganja chake

Mepigana vita visohisabika

Na Wetu mahasimu waliotupoka na mifugo.

Jamii yetu sasa metawala kote

Umekuwa nahodha mwenye kubwa saburi

Akili yako nyepesi sumaku kweli kweli

Hupakata yote ya neema na shwari

Mwili wako japo lemavu,

Mesheheni nguvu za majagina mia moja!

Naposhika zana, maadui elfu huanguka!

Umeifaa jamii hii, ilotaka kuangamiza

Majagina wote, wakusujudia

Walokufurusha wamebaki hizika

Watukuka ewe shibli

Mfano wa Shaka Zulu

Alowayeyusha kama barafu.

Limwengu mzima wakujua, mwana

Alozawa kishika mkuki

Ulosema na miungu, alfajiri lipoukumbatia ulimwengu

Wla mwana jihadhari usaliti wao waja

Wasije kutosa lindini kwa nduli kukukabidhi.

**MASWALI**

1. Ainisha utungo huu kimuundo na kimaudhui. (ala. 2)
2. Eleza sifa tatu za mighani ambazo zinajitokeza katika utungo huu. (ala.6)
3. Jadili fani katika wimbo huu. (ala.5)
4. Jadili sifa za jamii iliyoizaa kazi hii. (ala. 2)
5. Ni nani anayimba wimbo huu (nafsineni)? (ala.1)
6. Eleza tofauti 4 kati ya mighani na visasili (ala.4)

**SEHEMU YA B: CHOZI LA HERI**

***Jibu swali la 2 au 3.***

1. Fafanua jinsi riwaya ya chozi la Heri ililenga kuiadilisha jamii. (ala. 20)
2. Usalama ni mojawapo ya mahitaji ya kibinadamu, kwa hakika, tunaweza kusema kuwa usalama ni mojawapo ya mahitaji ya kimsingi. Bila usalama binadamu hawezi hata kushiriki shughuli………”
3. Eleza muktadha wa dondoo hili (ala.4)
4. Eleza umuhimu wa mzungumzaji katika kujenga ploti (ala.8)
5. Mzungumzaji anazungumzia swala la usalama. Jadili matokeo ya ukosefu wa usalama ukirejelea matukio katika riwaya ya Chozi la Heri. (ala.8)

SEHEMU C: TAMTHILIA YA KIGOGO

**Jibu swali la 4 au 5**

1. “Nusura roho inianguke mwanangu, wametutia woga mwingi sana. Twaishi kwa hofu…”
2. Fafanua muktadha wa dondoo hili. (al 4)
3. Mnenaji wa usemi huu ana hofu gani? (al 2)
4. Taja sifa **tatu** za mnenewa. (al 3)
5. Bainisha mbinu moja ya lugha kutoka kwenye dondoo. (al 1)
6. Wananchi katika maeneo haya wanapitia changamoto zipi? (al 10)

**AU**

1. A. Jadili athari za tabia zifuatazo kwa wananchi wa Sagamoyo.
2. Ulevi. (al 3)
3. Maandamano. (al 3)
4. Usherati. (al 3)
5. Kutegemea mikopo. (al 3)
6. Tamaa. (al 3)
7. Fafanua mbinu **tano** alizozitumia Majoka kufanikisha uongozi wake. (al 5)

**SEHEMU YA D: HADITHI FUPI**

**Jibu swali la 6 au 7**

1. “Ndugu yangu kula kunatumaliza.”
2. Eleza muktadha wa dondoo hili. (al 4)
3. Taja na ueleze sifa zozote **mbili** za mnenewa. (al 4)
4. Eleza tamathali ya usemi iliyotumiwa katika dondoo hili. (al 2)
5. Kwa kurejelea hadithi ya Shibe Inatumaliza, thibitisha ukweli wa kauli ‘kula kunatumaliza’(al 6)
6. Eleza umuhimu wa matumiziya nyimbo katika hadithi ya Shibe Inatumaliza. (al 4)

**AU**

1. (Mtihani wa maisha)

‘Leo mwalimu mkuu atajua kwamba mdharau biu hubiuka’

(a)Eleza muktadha wa maneno haya. (Alama 4)

 (b)Taja mbinu ya lugha iliyotumika katika mktadha huu. (Alama 6)

 (c)Eleza wasifu wa mzungumzaji wa maneno haya. (Alama 2)

 (d)Jadili maudhui ya elimu kama yanavyojitokeza katika hadithi ya **Ndoto ya mashaka** (Ali Abdulla) ala. 8

**SEHEMU YA E: USHAIRI**

1. **Soma shairi lifuatalo kisha ujibu maswali yaliyofuata.**
	1. Jambo lolote ni nia, kuweka yako azima,

Hasa ukikusudia, kulepuka la lawama,

Mola takusaidia, kila la ovu kuzama,

Ukiitaka salama, jua hasira hasara.

* 1. Hakika si masikhara, wa kale waliyosema,

Ni maneno ya busara, tena ni wasia mwema,

Kuwa hasira hasara, ghadhabu zisizokoma,

Ukiitaka salama, jua hasira hasara.

* 1. Mja katu haitaki, hasira kuziandama,

Punguza zako hamaki, moyo uwe na huruma,

Kwani zikizidi chuki, hapo huja uhasama,

Ukiitaka salama, jua hasira hasara.

* 1. Na uhasama ujapo, uadui kukwegema,

Hapo ndipo upatapo, kukufikia zahama,

Mwisho ndipo ujutapo, ikabaki kulalama,

Ukiitaka salama, jua hasira hasara.

* 1. La usawa sinyamai, kukweleza ni lazima

Chuki nyingi hazifai, hebu tuliza mtima,

Waweza tupa uhai, au nyingi darahima,

Ukiitaka salama, jua hasira hasara.

* 1. Upunguze wako mori, mwana na mtu mzima,

Upoze moyo wa hari, hasira zipate hama,

Subira huvuta heri, ikaleta na neema,

Ukiitaka salama, jua hasira hasara.

* 1. Kifaya nilipofika, hapa ndiyo kaditama,

Sahibu wasia shika, hasira si kitu chema,

Mtegemee Rabuka, atakulinda Karima,

Ukiitaka salama, jua hasira hasara.

**MASWALI**

1. Toa anwani mwafaka kwa shairi hili. (Al. 1)
2. Ainisha shairi hili kwa kuzingatia:- (Al. 4)
3. Mishororo
4. Vipande
5. Fafanua umbo la shairi hili. (Al. 4)
6. Dhihirisha matumizi ya idhini ya mshairi katika shairi hili. (Al. 3)
7. Andika ubeti wa sita kwa lugha tutumbi. (Al. 3)
8. Eleza toni ya shairi hili. (Al. 2)
9. Ni nani nafsineni katika shairi hili? Eleza (Al. 1)
10. Fafanua msamiati ufuatao kama ulivyotumika shairini. (Al. 2)
11. Mtima
12. Darahima